(गीत)
कल्पनाक यान सँ,
मोनक उड़ान सँ,
घुरि फिरि आबैत छी, प्रेयसीक गाम सँ । ।
 कोनटा केर कात सँ,
ग्रसित लोक लाज सँ,
स्वागत ओ कयलि, अपन मन्द - मन्द हास सँ । ।
 अधीर सनि गात सँ,
विरहक प्रताप सँ,
सोझाँ भेलीह ओ मिलनक उसास सँ । ।
 कोमल सनि हाथ सँ,
आँजुर दुइ नेह देल पुर्वहि प्रभात सँ । ।
 कागक अवाज सँ,
आभासहि प्रात सँ,
टूटल जे निन्न, स्वप्न डूबल सन्ताप सँ । ।
 * तिलकोरहि पात = प्रेयषीक पातर - पातर ठोरक लेल उपमा = तिलकोरक पात सन पातर ठोर ।
 "विदेह" पाक्षिक मैथिली इ - पत्रिका, वर्ष - ४, मास - ४८, अंक - ९६, दिनांक - १५ दिसम्बर २०११, स्तम्भ ३॰७ मे प्रकाशित । 